Բացման խոսքով հանդես եկավ ՀՀ սփյուռքի նախարար Հրանուշ Հակոբյանը: Ողջունելով ներկաներին՝ նա մասնավորապես նշեց. «Շնորհակալ եմ արդյունավետ համագործակցության համար: Ինչպես գիտեք, Սփյուռքի նախարարությունն ամեն տարի դրամաշնորհներ է տրամադրում գիտական հաստատություններին՝ իրավագիտական, լեզվաբանական, ցեղասպանագիտական, պատմագիտական ու սփյուռքագիտական հետազոտությունների համար : Այս ուսումնասիրությունները խիստ անհրաժեշտ են նախարարության ռազմավարությունը, սփյուռքի համայնքների հետ ճիշտ աշխատելու մարտավարությունը մշակելու համար»: Նա նաև հավելեց, որ 2017թ. պատվիրված բոլոր հետազոտություններն իրականացվել են, և առաջիկայում կկազմակերպվեն այդ աշխատանքների շնորհանդեսները: